Kravtsjenko ble medlem av Sovjetunionens kommunistiske parti i 1930. Han var også partifunksjonær under tvangskollektiviseringen av jordbruket som ledet opp til holodomor. Han kom selv i sikkerhetstjenestenes søkelys, fordi han delte ut såkorn og melk til bønder og anklaget andre partifunksjonærer for å være unødig brutale. Han unngikk likevel å bli arrestert under den store terroren. Han tjenestegjorde også som kaptein i Den røde hær.